钦定古今图书集成/明伦汇编/家范典/第113卷 > 朱子全书 > 《论人伦》
## 钦定古今图书集成/明伦汇编/家范典/第113卷 > 朱子全书 > 《论人伦》

古人上下之分虽严，然待臣仆如子弟，待子弟如臣
仆。伯玉之使夫子与之坐，陶渊明篮舆，用其子与门
人。子路之负米，子贡之埋马，夫子之钓弋，有若之三
踊于鲁大夫之庭，冉有用矛却齐以入其军，而樊须
虽少，能用命也。古之人执干戈卫社稷，躬耕稼与陶
渔之事皆是也。后世骄侈日甚，反以臣子之职为耻，
此风日变。不可复也。士君子知此。为学者言之。以渐
率其子弟。庶几可少变乎。